ВӀов

ВӀов (я) () — гӏалгӏай а, нохчий лоамашка а, иштта Гуржехьа а цхьадолча кхыча мехкашка а латташ йола тӀеман гӀишлош; шерагӏча маӏане лаьцача, моллагӏа йола лакхеи готтеи йола тӏеман гӀишло. 

ГӀалгӀай гӀишлонхоша вов цхьа шу ха тохаш йотташ хиннай, шу далалехьа вӀов хьалъетта яьнна ца яьлча болх соцабеш хиннаб, вӏов йотта болабенначарна чӏоагӏа эхь тӏадоагӏаш хиннад.